Bauchi Birni ne, da ke a Jihar Bauchi, a ƙasar Najeriya. Shi ne babban birnin jihar Bauchi. Bisa ga ƙidayar jama'a a shekarar 2006, akwai jimilar mutane dubu dari huɗu da casa'in da uku, amma bisa ga kimanta a shekarar 2017, jimilar mutane dubu dari bakwai (700,000). Birnin Bauchi kilomita dari daya da talatin ne daga Jos, da kilomita dari huɗu ne daga Abuja, babban birnin Najeriya. Akwai Filin Jirgin Sama a Bauchi. Ance wai "Yaqub ibn Dadi" ya samar da birnin Bauchi, daya daga cikin sarakunan Daular Sokoto wanda ba fulani bane. Sunan garin ya samo asaline da da wani mafarauci "Baushe" wanda ya shawarci Yakoub da ya kirkiri nashi sabon birnin daga yammacin tsibirin Warinje. Don saka masa ne Yakoub yayi alkawarin sanya wa garin sunansa. A wannan birnin aka burne tsohon Firaim minista Abubakar Tafawa Balewa, sannan wajen ajiyar namun daji Yankari National Park na kimanin kilomita 110km daga bairnin. Bauchi na bisa hanyar titin jirgin kasa daga Port Harcourt zuwa Maiduguri. An samar da Labrare na Bauchi State Library a 1976.